Lise Fjeldstad

**Lise Barbra Skappel Fjeldstad** (født 1939) er en norsk skuespiller og instruktør. Hun ble ansatt ved Nationaltheatret i 1975 og er blant annet kjent for sine mange tolkninger av Henrik Ibsens skikkelser.

## Skuespillerkarriere
Lise Fjeldstad gikk på Nissens Pikeskole. Hun gikk ut av Statens teaterhøgskole i 1963 og ble samme år ansatt ved Det Norske Teatret. Der spilte hun roller som for eksempel Desdemona i *[[Othello]]* i 1966, Ragnhild i *[[Medmenneske]]* av Olav Duun i 1967 og Hedda Tesmann i *[[Hedda Gabler]]* i 1971. Hun var ansatt der fra 1963 til 1971 og igjen fra 1974 til 1975. Fra 1971 til 1974 var hun ansatt ved Fjernsynsteatret, der hun tolket roller som Maja Rubeck i *[[Når vi døde vågner]]*, Ljoba Andrejevna i *[[Kirsebærhagen|Kirsebærhaven]]* og Nora i *[[Et dukkehjem]]*, alle i 1973.

I 1975 ble Fjeldstad ansatt ved Nationaltheatret. Der har hun blant annet spilt Blanche i *[[En sporvogn til Begjær (skuespill)|En sporvogn til begjær]]* (1975), Agnes i *[[Brand]]* (1978), tittelrollen i Friedrich Schillers *[[Maria Stuart (skuespill)|Maria Stuart]]* (1986), Martha i *[[Hvem er redd for Virginia Woolf?]]* (1988), Helene Alving i *[[Gengangere]]* (1993), moren i *[[Draum om hausten]]* (1999) og Den eldre kvinna i *[[Svevn]]* (2005).

Lise Fjeldstad har iscenesatt fem oppsetninger av *[[Reisen til Julestjernen]]* på Nationaltheatret, samt *[[Dansetimen]]* av Astrid Saalbach i 1987 og *[[Til Julia]]* av Margareta Garpe i 1989, begge på Nationaltheatret. I tillegg sto hun for iscenesettingen av ''Fru Inger til Østeraad'' ved Riksteatret og *[[Gengangere]]* ved Teater Ibsen, begge i 2000. I 2001 iscenesatte hun Yasmina Rezas *Livet &times; 3* ved Den Nationale Scene i Bergen. Hun har også vært instruktør og programansvarlig for fem 17. mai-festmatinéer. I 2002 iscenesatte hun Jon Fosses *Ettermiddag* på Riksteatret, samt Olav Duuns *Medmenneske* ved Rogaland Teater. I 2004 iscenesatte hun P.O. Enquists *Den 25. timen* ved Det Norske Teatret og Riksteatret.

I 2006 spilte hun rollen som Johanne Paus, Ibsens farmor, i NRK-miniserien *[[En udødelig mann]],* som omhandler Ibsens barndom og ungdom. Lise Fjeldstad har også vært å se i en rekke filmer og fjernsynsdramaer. Hun er medlem av Det Norske Akademi for Språk og Litteratur og styremedlem i PLAN Norge. Bror til Lise Fjeldstad er næringslivsmannen og politikeren Øivin Skappel Fjeldstad. Lise Fjeldstad var samboer med skuespilleren Per Sunderland.

I 2023 utgav hun memoarboka *Ordene i speilet*.

## Film og fjernsyn

## Familie
Hun er datter av kapellmester Øivin Fjeldstad (1903–1983) og Julie Antoinette Skappel (1910–1996). 

## Priser og utmerkelser
* Haugesund Walk of Fame 2025
* Kommandør med stjerne av St. Olavs Orden 2014
* Anders Jahres kulturpris 2013
* Gammleng-prisen, veteranprisen 2012
* Oslo bys kulturpris 2008
* Herman Wildenveys Poesipris 2006
* Ibsen Centennial Award 2006
* Henrik Ibsens Jubileumspris 2003
* Heddaprisen 2006 i klassen beste kvinnelige birolle for *Svevn*
* Aase Byes Ærespris 2001
* Kritikerprisen 1993 for Fru Alving i Gengangere
* Ridder av 1. klasse av St. Olavs Orden (1993) «for fortjeneste av norsk scenekunst.»
* NRK Radioteatrets Blå fugl 1992
* Per Aabels Ærespris 1992
* Amandaprisen 1991 i klassen beste kvinnelige hovedrolle for *[[Dødsdansen (TV-film)|Dødsdansen]]* (NRK-TV)
* Guldbaggen for beste kvinnelige hovedrolle i *Liten Ida* 1982
* Medlem av Det Norske Akademi for Sprog og Litteratur

### Nominasjoner
* Nominert til Amandaprisen 1985 i klassen beste kvinnelige skuespiller for *[[Galskap!]]*
* Nominert til Amandaprisen 1985 i klassen beste kvinnelige hovedrolle for *[[Brennende blomster]]*

## Referanser


## Eksterne lenker
* Lise Fjeldstad i Norsk biografisk leksikon
* Omtale hos Nationaltheateret
*